cyanic-selkie/wikianc huggingface dataset:
Tara Marie Norum
Karriere
I februar deltok Norum ved NM i friidrett innendørs 2011 på Ranheim. Der fikk hun bronse på 400 meter, bak Stine Meland Tomb og Line Kloster. I lengde uten tilløp kom hun på 5.-plass med et hopp på 2,47 meter. Hun deltok også på Steinkjers stafettlag som fikk sølv på 4 x 200 meter stafett. En måned senere deltok hun ved UM 2011 innendørs, der hun vant 200 meter og 400 meter i klassen jenter 20-22 år. I tillegg fikk hun sølv på 60 meter og på 1000 meter stafett.
I utendørssesongen vant hun 300 meter ved Adidas Opening Games på Bislett og 400 meter ved Trøndersk åpningsstevne i Steinkjer. Ved Romerikslekene i mai kom hun på 2.-plass på 200 meter og 4.-plass på 100 meter. Hun kom på 4.-plass på både 200 og 400 meter ved Världsungdomsspelen 2011. Hun kom på 2.-plass med ny personlig rekord på 400 meter ved den nasjonale konkurransen ved Bislett Games, der hun løp på 54,94 sekunder. Dette ga henne plass på det norske laget ved Lag-EM, hennes første internasjonale konkurranse.
Ved Lag-EM i friidrett 2011 deltok Norge i First League, som ble arrangert i Izmir i Tyrkia. Norum deltok i begge stafettene for Norge. På 4 x 400 meter kom Norge på 4.-plass, noe som ga 9 poeng i lagkonkurransen, og på 4 x 100 meter kom de på 10.-plass, som ga 3 poeng. Norge kom på 3.-plass sammenlagt, og rykket opp til Super League ved Lag-EM i friidrett 2013.
Norge stilte lag på 4 x 400 meter stafett ved U23-EM i friidrett 2011, der Norum løp sammen med Benedicte Hauge, Martine Eikemo Borge og Julie Bertheussen Falkanger. Norge kom her sist i mål, og endte på 7.-plass med tiden 3:40,10.
Norum vant 200 meter ved junior-NM i friidrett 2011, der hun løp på 24,64 i finalen, og hun kom på 2.-plass på 400 meter, bak Martine Eikemo Borge. Ved NM i friidrett 2011 satte hun personlig rekord på 200 meter med 24,45 sekunder, og fikk med det 3.-plass. På 400 meter kom hun på 4.-plass, 4 hundredeler bak Benedikte Hauge som tok bronsen.
Ved NM i friidrett innendørs 2012 nådde hun finalen på 400 meter, og hun kom på 5.-plass med 57,05 poeng.
Utendørs i mai fikk hun bronse på 4 x 400 meter ved NM i stafetter 2012. Senere samme måned kom hun på 5.-plass på 400 meter ved Hyundai Grand Prix på Bislett, og hun kom på 2.-plass på 400 meter ved den nasjonale konkurransen ved Bislett Games. Tiden hennes ble 54,86 var ny personlig rekord. Hun kom på 2.-plass på 400 meter ved Världsungdomsspelen 2012, bak islandske Hafdis Sigurdardottir, og hun kom på 5.-plass på 200 meter. Hun ble tatt ut til Nordisk-baltisk U23-mesterskap i friidrett 2012 på Jessheim, der hun kom på 9.-plass totalt på 400 meter. På 200 meter kom hun på 7.-plass, og på 4 x 400 meter stafett vant Norge, der hun løp sammen med Trine Mjåland, Yngvild Elvemo og Line Kloster.
Ved junior-NM i friidrett 2012 kom hun på 4.-plass på 200 meter i U23-klassen, og ved NM i friidrett 2012 kom hun på 5.-plass på 100 meter, mens Steinkjer kom på 5.-plass på 1000 meter stafett..
Hun kom på 2.-plass på 400 meter ved NM i friidrett innendørs 2013 i Haugesund, der Line Kloster vant. Norum satte her personlig rekord med 55,43 sekunder. På 200 meter vant hun sitt heat, og kom på 5.-plass i sammendraget med 25,40 sekunder. Ved UM innendørs vant hun både 200 og 400 meter.
Hun vant 400 meter ved Åpningsstevnet på Steinkjer og Hyundai Grand Prix på Brandbu i mai 2013. Ved Trondheimslekene vant hun 100 og 200 meter. Hun deltok igjen ved den nasjonale konkurransen ved Bislett Games, og kom på 4.-plass på 400 meter. Norge deltok ved i Super League ved Lag-EM i friidrett 2013, og Norum deltok der i begge stafettene. På 4 x 100 meter ble Norge diskvalifisert, og på 4 x 400 meter kom Norge på 12. og sisteplass, som ga ett poeng i lagkonkurransen. Norge endte sist i lagkonkurransen, og rykket dermed ned til First League ved neste lag-EM.
Hun deltok også ved Världsungdomsspelen 2013, og på 100 meter løp hun inn til 7.-plass i sitt finaleheat, med tiden 12,34, som holdt til 13.-plass sammenlagt. På 200 meter vant hun sitt innledningsheat, med tiden 24,65, men løp ikke i finalen. Hun ble tatt ut til å delta i U23-EM i friidrett 2013, der hun løp inn til 5.-plass i sitt innledningsheat, og fikk 15. beste tid sammenlagt, som ikke holdt til plass i finalen. Ved junior-NM i friidrett 2013 deltok hun i U23-klassen, og hun vant både 100 meter, 200 meter og 400 meter. Hun deltok også ved NM i friidrett 2013 på Greveskogen idrettspark, og kom der på 3.-plass på 400 meter, bak hhv. Line Kloster og Trine Mjåland.
Norum satte mange personlige rekorder i 2014. Den første satte hun ved NM i friidrett innendørs 2014, der hun vant 60 meter med tiden 7,56 sekunder. På 200 meter kom hun på 2.-plass, bak Elisabeth Slettum. Også her satte hun personlig rekord, med 24,21 sekunder.
Hun vant 400 meter ved Åpningsstevnet på Steinkjer, deretter vant hun 100 meter ved Norwegian Grand Prix, med ny personlig rekord på 11,79. To dager senere, 24. mai, vant hun 200 meter ved Tønsberg Grand Prix, med ny personlig rekord på 24,15 sekunder. Den 31. mai satte hun også personlig rekord på 400 meter, med tiden 53,57, ved IFAM-stevnet i Oordegem i Belgia.
Ved Bislett Games vant hun 400 meter ved den nasjonale konkurransen. Hun ble tatt ut til å delta ved lag-EM i friidrett 2014, der Norge spilte i First League, og hun kom på 8.-plass på 400 meter, noe som ga Norge 5 poeng i lagkonkurransen. Hun deltok også på Norges lag på 4 x 400 meter, som kom på 3.-plass, og på 4 x 100 meter, som kom på 8.-plass. Norge endte på 2.-plass, bak Hviterussland, og rykket igjen opp til Super League ved neste lag-EM.
Cherie Piper
Cherie Piper (født 29. juni 1981), canadisk ishockeyspiller som deltok i de olympiske vinterleker 2002 i Salt Lake City, 2006 i Torino og 2010 i Vancouver.
Tara Marie Norum
Karriere
I august deltok hun ved EM i friidrett 2014. På 400 meter der endte hun sist i sitt innledningsheat, og gikk ikke videre til finalen. Hun fikk 26. beste tid, med 54,89 sekunder. Norum deltok også på 4 x 400 meter, der Norge fikk 13. beste tid i innledningsheatene, og gikk heller ikke her til finalen. Ved NM i friidrett 2014 fikk hun to medaljer - sølv på 100 meter, bak Ezinne Okparaebo, og bronse på 200 meter.
Cherie Piper
Piper ble olympisk mester i ishockey for tredje gang under vinter-OL 2010 i Vancouver. Hun var med på det canadiske laget som vant ishockeyturneringen for damer foran USA og Finland. De vant semifinalen mot Finland med 5-0 og finalen med 2-0 over USA.
Keshorn Walcott
Keshorn Walcott (2. april 1993 i Toco) er en trinidansk spydkaster som tok OL-gull i 2012, kun 19 år gammel.
Tara Marie Norum
Karriere
Hun kom på 16.-plass på 100 meter ved utendørsstevnet UCF Twilight i Orlando i Florida. På 400 meter kom hun på 2.-plass ved Åpningsstevnet 2015 på Steinkjer, deretter kom hun på 6.-plass ved IFAM-stevnet i Belgia og 7.-plass ved Bedford International Games. Hun vant den nasjonale konkurransen ved Bislett Games, og ble tatt ut til lag-EM i friidrett 2015, der Norge deltok i Super League. Hun kom på 11.-plass på 400 meter, og Norge kom også på 11.-plass på 4 x 400 meter, der hun løp sammen med sin søster Emily, samt Trine Mjåland og Sara Dorthea Jensen. Norge endte på sisteplass i lagkonkurransen, og rykket ned til First League.
Keshorn Walcott
Keshorn Walcott ble født i den lille fiskelandsbyen Toco på Trinidad. Hans foreldre er Beverly Walcott og Endy King. Hans tante Anna-Lee Walcott er en tidligere spydkaster og mangekjemper som konkurrerte for Trinidad og Tobago i Sentralamerikanske og karibiske leker og CARIFTA Games.
Tara Marie Norum
Karriere
Ved NM i friidrett 2015 vant hun 400 meter, med ny personlig rekord på 53,38. På 200 meter kom hun på 2.-plass, ni hundredeler bak Elisabeth Slettum. Hun vant også 400 meter ved FGP Challenge i Göteborg i august.
Keshorn Walcott
Han startet sesongen 2012 med 75,77 meter som personlig rekord fra 2011. Allerede i april, under CARIFTA Games på Bermuda, kastet han 77,59 meter. Den rekorden ble forbedret da han under et stevne på Havanna, Cuba i mai for første gang passerte 80 metersgrensen, med 11 cm. I San Salvador 1. juli forbedret han seg til 82,83 meter. Under Junior-VM i Barcelona vant han sin første internasjonale tittel med 78,64 meter.
Til London-OL kom han ubeseiret for året, men uten å ha konkurrert mot de beste seniorene i verden. Med 81,75 meter kvalifiserte han seg til finalen. I finalen åpnet han på ny trinidansk rekord men 83,51 meter og tok ledelsen. Han ledet da han kastet vinnerkastet på 84,58 meter i andre omgang. Konkurrentene klarte ikke å tukte Walcott. Ukraineren Oleksandr Pyatnytsya kom nærmest med 84,51 meter, mens finnen Antti Ruuskanen fikk bronsen på 84,12 meter. OL-gullet hans var landets andre OL-gull noen sinne, Hasley Joachim Crawford vant 200 meter ved OL i Montreal i 1976.
Utmerkelser
31. august 2012 ble Keshorn Walcott tildelt Trinidad og Tobagos høyeste orden, Republikken Trinidad og Tobagos orden, for sin innsats under Sommer-OL i London. . Walcott mottok også en villa i gave fra regjeringen for OL-innsatsen og har i tillegg blant annet fått et historisk fyr og et fly oppkalt etter seg.
Sofiemyrhallen
Sofiemyrhallen, før kalt Sofiemyr Idrettshall, er en svømme- og idrettshall i Sofiemyr, Nordre Follo kommune, som blir hovedsakelig brukt av skoler i tidligere Oppegård kommune, Kolbotn Idrettslag og Oppegård Idrettslag. Planene om bygging av hallen ble godkjent 28. november 1963. Svømmehallen åpnet 30. august 1976. Den er planlagt revet når en ny flerbrukshall har blitt ferdigstilt i kommunen.
Marte Larsen Tønseth
Tønseth er fra Ådalsbruk og gikk Naturbruk med studiekompetanse på Jønsberg videregående skole fra 2006 til 2009. Hun er utdannet sykepleier og har i tillegg studert organisasjon og ledelse samt risiko, sårbarhet og beredskap på Høyskolen på Rena. Hun har jobbet i hjemmesykepleien i Løten, hvor hun har jobbet siden 2012, og som avdelingssykepleier.
Zamboanguita
Zamboanguita (Bayan ng Zamboanguita) er en kommune på Filippinene. Kommunen ligger i landsdelen Visayas, og tilhører provinsen Negros Oriental.
Barangayer
Zamboanguita er inndelt i 10 barangayer per 30. september 2019.
Cathrine Hedevig von Løwenhielm
Hun var datter av generalmajor Hans Schrøder von Løvenhielm (1627–99) i hans ekteskap med Bertha Frederiksdatter von Ahlefeldt (d. 1672). 11. juni 1678 giftet hun seg på Akershus med generalmajor Caspar Christoffer Brockenhuus til Sebberkloster (d. 1713). Cathrine Hedevig og ektemannen arvet i årene 1684–86 stort jordegods fra hennes stemor Sofie Bjelke. Paret bosatte seg på Hovindsholm, hvor de etter en brann lot oppføre en praktfull hovedbygning.
Etter at ektemannen døde i 1713, bodde Cathrine Hedevig videre på Hovindsholm. Utover gården Revling, som hun solgte videre til ektemannens uekte sønn, major Caspar Brochenhuus, beholdt hun resten av eiendommene udelt. Hun døde selv på Hovindsholm i 1719, hvoretter hun ble bisatt ved sin mann i et oppmuret gravsted ved Nes kirke. Gravstedet ble ødelagt da kirken i 1770 ble rammet av lyn og brente ned.
Mobile Riverine Force
Mobile Riverine Force (MRF) var et amfibieforband som ble opprettet under Vietnamkrigen som et samarbeid mellom U.S. Navy og U.S. Army for å kunne operere i de store elve- og myrområdene i Syd-Vietnam.
Bakgrunn
På 1960-tallet hadde U.S. Navy ingen erfaring med elvekrigføring. Det var en type operasjoner som marinen ikke hadde utført siden Den amerikanske borgerkrigen. Men ettersom nesten hele den sydlige tredjedelen av Vietnam var gjennomkrysset av elver og kanaler, var det et stort behov for et amfibieforband som kunne kjempe og forflytte seg i den typen terreng. Man tok derfor til seg de franske erfaringene fra Indokinakrigen og begynte å bygge opp en flåtestyrke bestående av små patruljebåter, landingsbåter, torpedobåter, luftputebåter og monitorer. Armeen stilte 9. infanteridivisjons 2. brigade til rådighet. Det drøyet dog til 1968 før man oppnådde full styrke.
Richard Schiff
Schiff er utdannet fra City College of New York. Etter utdanningen begynte han som teaterregissør, før han begynte med småroller i TV-serier. Gjennombruddet kom med Presidenten i 1999, der han spilte president Bartlets kommunikasjonsdirektør.
Etter Presidenten gikk Schiff tilbake til teatret. Her har han spilt i oppsetninger som Smash! og Underneath the Lintel.
Amaka Gessler
Amaka Gessler (født 24. april 1990) er en newzealandsk svømmer som spesialiserer seg i fristil. Hun representerte landet sitt under Sommer-OL 2012 i London, der hun kun deltok i stafettene uten å ta medalje.
Carla MacLeod
MacLeod ble olympisk mester i ishockey for andre gang i vinter-OL 2010 i Vancouver. Hun var med på det canadiske laget som vant ishockeyturneringen for kvinner foran USA og Finland. De vant semifinalen mot Finland med 5-0 og finalen med 2-0 over USA. Hun la opp etter disse lekene, og begynte å arbeide som trener og spilleutvikler. Hun har siden 2012 jobbet som assistenttrener for det japanske kvinnelandslaget.
EHC Red Bull München
EHC Red Bull München er et ishockeylag som spiller i München, Tyskland. De spiller sine kamper i Olympia Eishalle. Laget ble grunnlagt i 1998 og spiller i Deutsche Eishockey Liga.
Robinsons kartprojeksjon
Robinsons kartprojeksjon er en kartprojeksjon som viser hele Jorden. Den ble lagd for å vise hele verdensbildet på en gang, med så lite praktisk forvrengning som mulig.
Ragnar Tesdal
Ragnar Tesdal (født 1952) er en norsk prest, komponist og musiker. Han har medvirket på en rekke musikkutgivelser med artister som Bjørn Eidsvåg, Rolf Løvland, Rune Larsen og.
Robinsons kartprojeksjon
Robinsons kartprojeksjon ble designet av Arthur H. Robinson i 1963 som en respons til Rand McNally, som nå bruker kartet som et av sine kart. Robinson ga ut detaljene rundt projeksjonens konstruksjon i 1974. National Geographic Society (NGS) begynte å bruke projeksjonen for generelt bruk i 1988, og erstattet da Van der Grinten projection. I 1998 forlot NGS Robinsons projeksjon, som da ble erstattet av Winkel tripel projection, siden den forvrenger landmassene mindre ved polene.
Ragnar Tesdal
Han er representert med to melodier, et arrangemnet og en salmeoversettelse i Norsk salmebok 2013, oversettelsen har han har gjort sammen med konen Kristin Voll Tesdal.
Robinsons kartprojeksjon
Egenskaper
Robinsons kartprojeksjon er ikke konform og viser ikke områder med lik størrelse, den sikter heller for å være et kompromisskart. Skaperen av kartprojeksjonen mente at dette ville få kartet til å se bedre ut som en helhet.
Danmarks kvinnelandslag i ishockey
Danmarks kvinnelandslag i ishockey er Danmarks nasjonale ishockeylag, som representerer Danmark internasjonalt. Laget er underlagt Danmarks Ishockey Union.
Robinsons kartprojeksjon
Egenskaper
Kartprojeksjonen forvrenger polområdene strekt, men blir forvrengingen blir raskt ganske moderat så snart som man beveger seg vekk fra polområdene.
Tain
Tain (skotsk gælisk: Baile Dhubhthaich) er en by i Skottland. Den ligger i regionen Highland. Byen ligger på sørsiden av bukten Dornoch Firth, rett ovenfor byem Dornoch og omtrent 15 kilometer nord for Invergordon. Tain fikk sitt første kongelige charter av Malcolm III av Skottland allerede i 1066, noe som gjør byen til Skottlands eldste kongelige burgh. Tain er liten og relativ blomstrende landsby som er fokuspunktet for et omfattende landlig område som strekker seg fra Edderton i vest til Portmahomack i øst og Nigg i sør. Tain har en beregnet befolkning på 3570 personer i 2020.
Lennart Nilsson
Lars Olof Lennart Nilsson (født 24. august 1922 i Strängnäs, død 28. januar 2017 i Engelbrekts distrikt i Stockholm) var en svensk fotograf, mest kjent for sin banebrytende kikkhullsfotografering innen medisinen. Hans mest kjente arbeid er filmen Sagan om livet og boken Ett barn blir till.
Tain
Etymologi
Stedsnavnet Tain stammer fra den nærliggende elven Tain, hvis navn kommer fra en indoeuropeisk rot som betyr «flyt». Det gæliske navnet, Baile Dubhthaich, betyr «Duthacs by».
Lennart Nilsson
Bakgrunn
Da han var elleve år gammel fikk sitt første kamera av faren.
Tain
Historie
Tain fikk sitt første kongelige charter i 1066, noe som gjør byen til Skottlands eldste kongelige burgh, feiret i 1966 med åpningen av Rose Garden av dronning Elizabeth Bowes-Lyon, dronningens mor. Charteret fra 1066, gitt av kong Malcolm III, bekreftet Tain som et fristed, hvor folk kunne kreve beskyttelse av kirken, og en immunitet, der fastboende kjøpmenn og handelsmenn var fritatt for visse skatter.
Lennart Nilsson
Fotograf
Sent i tenårene og så tidlig i tjueårene fikk han anledning til å fotografere mange berømte svensker. Nilsson dokumenterte det svenske kongehuset fra 1940-tallet.
Tain
Historie
Lite er kjent om stedets eldste historie, selv om byen skyldte mye av sin betydning til den lokale helgen Duthac, også kjent som Duthus eller Duthak (1000–1065). Han var en tidlig kristen skikkelse, hvis helligdom hadde blitt så viktig i 1066 at det resulterte i det kongelige charteret. Det ødelagte kapellet nær munningen av elven ble sagt å ha blitt bygget på stedet der han ble født. Duthac ble en offisiell helgen i 1419, og ved senmiddelalderen var helligdommen hans et viktig pilegrimssted i Skottland. Kong Jakob IV kom minst en gang i året gjennom hele sin regjeringstid for å oppnå både åndelige og politiske mål.
Lennart Nilsson
Fotograf
Nilsson begynte sin yrkeskarriere som reportasjefotograf, blant annet for bildebladene Se og Life i årene 1965 til 1972.
Tain
Historie
Det tidlige Duthac-kapellet var sentrum for en helligdom. Rømlinger ble etter tradisjon gitt et fristed i flere kvadratkilometer markert med grensesteiner. Under den første skotske uavhengighetskrigen sendte Robert Bruce sin kone, dronning Elizabeth de Burgh, og sin 10 år gamle datter Marjorie (fra Bruces første ekteskap) sammen med sine to søstre og Isabella MacDuff, grevinne av Buchan, nordover til Orknøyene (som tilhørte Norge på denne tiden) for å ta et skip til tryggheten i Norge, hvor Isabella Bruce, enkedronning etter kong Eirik II Magnusson, bodde. De kom aldri så langt. De ble innhentet i Tain av folkene til William II, jarl av Ross, en av de skotske støttespillerne til kong Edvard I av England. Kvinnene søkte tilflukt i Duthacs kapell, men Ross krenket helligdommen og tok kvinnene til fange. Han overga dem til engelskmennene som straffet dem på grusomst vis.
Lennart Nilsson
Fotograf
Nilsson var den første som klarte å fotografere et levende foster i livmoren, men han bygde også dette fotografiske arbeidet på aborterte fostre. Han fortsatte etter dette å utfordre grensene for hva som var mulig innen medisinsk fotografi. Særlig berømt er bildet der fosteret holder en tommel i munnen, som om det sugde på den.
Tain
Historie
En ledende grunneierfamilie i området, klanen Munro, bidro politiske og religiøse personer til byen, inkludert pastor John Munro fra Tain (død ca. 1630). Han var presbyteriansk prest i Tain. Han var dissenter og kjempet imot den religiøse politikken til kong Jakob VI (senere også Jakob I av England da de to landene ble forent under én krone) i forene den presbyteriansk kirke i Skottland med den episkopale kirke i England. Som et resultat ble han forfulgt i mange år.
Lennart Nilsson
Fotograf
Han ble flere ganger prisbelønt for sitt arbeid, ble æresdoktor og fikk i 2009 professortittel med begrunnelsen: «För att han synliggjort det osynliga och med vetenskaplig precision dokumenterat människans inre».
Tain
Transport og fasiliteter
Tains jernbanestasjon er tilknyttet Far North Line. Stasjonen er ubemannet; men i sin storhetstid hadde den 30 ansatte. Stasjonen ble åpnet av Highland Railway 1. januar 1864. Fra 1. januar 1923 var stasjonen eid av London, Midland og Scottish Railway. I 1948 ble de britiske jernbanene nasjonalisert som British Railways. Etter at jernbanene ble privatisert, ble stasjonen betjent av ScotRail.
Lennart Nilsson
Fotograf
I januar 2010 viste Sveriges Television Mikael Agatons dokumentarserie Resan till livets kärna som skildret Nilssons forsøk på å fotografere organellene i den menneskelige celle.
Tain
Transport og fasiliteter
Bygninger av interesse i byen er blant annet den verneverdige kommunale bygningen og tinghuset Tain Tolbooth (bygget i 1708) og kirken St Duthus Collegiate Church. Byen har også et lite lokalhistorisk museum, Tain Through Time, som er drevet av frivillige, og Glenmorangie-destilleriet.
Lennart Nilsson
Fotograf
Nilsson var sønn av Nils Georg Nilsson og Karin Nilsson, født Lindén. Han var gift med Birgit Svensson (1926-1986) og med Catharina Fjellström, født Tjörnedal.
Tain
Transport og fasiliteter
Tain har to barneskoler; Craighill (274 elever per april 2011) og Knockbreck (i underkant av 120 elever per april 2011). Det er også en ungdomsskole, Tain Royal Academy, med 590 elever per januar 2017.
Laura Letrari
Laura Letrari (født 8. mars 1989) er en italiensk svømmer som spesialiserer seg i fristil. Hun representerte landet sitt under Sommer-OL 2012 i London, der hun kun deltok i stafettene uten å ta medalje.
Portree
Portree (skotsk-gælisk: Port Rìgh) er en den største byen og hovedstaden på øya Skye i Indre Hebridene innenfor regionen Highland i Skottland. Den lille havnen ved en molo designet av Thomas Telford, ligger skjermet til mellom svarte klipper og det pyramideformede fjellet Ben Tianavaig på østkysten av øya, innerst i en bukt ovenfor naboøya Raasay. Det er lokaliseringen av den eneste videregående skole på øya, Portree High School. Offentlig transport er begrenset til bussruter. Det er beregnet 2310 innbyggere i byen i 2020.
Blant severdigheter i byen er Aros-senteret som feirer øyas gæliske arv. Ytterligere kunsttilbud gjøres gjennom kunstorganisasjonen ATLAS Arts, regelmessig finansiert av Creative Scotland. Byen fungerer også som et senter for turister som utforsker øya.
A855-veien fører nordover ut av byen, passerer gjennom landsbyer som Achachork, Staffin og passerer det steinete landskapet ved Storr før den når Quiraing, et sted med løse jordskred.
Etymologi
Det nåværende navnet, Port Rìgh, er oversatt som «Kongshavnen», kanskje grunnet et besøk av kong Jakob V av Skottland i 1540. Imidlertid er denne forklaringen bestridt ettersom kong Jakob ikke kom i fredelig ærend. Det eldre navnet synes å ha vært Port Ruighe(adh), i betydningen «Skråningshavn» eller «Havna ved åsen».
Forhistorie og arkeologi
Arkeologiske undersøkelser i forkant av bygging av en boligutvikling i 2006–2007, av CFA Archaeology, avdekket bevis på bosetning av Portree fra tidlig bronsealder til middelalderen (den eldste karbondatering var 2570 f.Kr. og den siste var 1400 e.Kr.). De fant også steinredskaper som indikerte at folk befant seg i området i tidlig neolittisk tid (bondesteinalderen), muligens så langt tilbake som til sen mesolittisk tid.
Arkeologene oppdaget restene av rundhus av tømmer, en sirkulær grøftedefinert innhegning, under bakken (souterrain) sannsynlige stående steinsokler og et utvalg av groper. Selv om ikke mange gjenstander ble gjenfunnet, var det en samling av keramikk tilknyttet klokkebegerkulturen. Dette var den første oppdagelsen av et sted fra senere bronsealder på Skye.
Arkeologene fant også bevis på skytebanen som ble opprettet på 1800-tallet med dannelsen av den frivillige geværbevegelsen (Rifle Volunteer), opprettet i 1859 for å forsvare landet mot en potensiell fransk invasjon. Den første offisielle enheten i Portree var 8th Inverness-shire Rifle Volunteer Corps, dannet i juli 1867.
Historie
På 1700-tallet var byen et velegnet utgangspunkt for desperate skotter som seilte til Nord-Amerika for å unnslippe fattigdom og arbeidsledighet. Denne bruken gjentok seg under hungersnøden på 1840-tallet. Begge gangene ble byen reddet av en tilstrømning av båter, som ofte gikk mellom det skotske fastlandet og Ytre Hebridene, som brukte Portrees brygge som hvilested. Byen begynte også å eksportere fisk på denne tiden, noe som bidro sterkt til den lokale økonomien.
Dagens The Royal Hotel er det stedet for det tidligere vertshuset MacNab's Inn, og som var det siste møtestedet for Flora MacDonald og Bonnie Prince Charlie i 1746.
Byen hadde den siste manuelle telefonsentralen i Storbritannia, som stengte i 1976.
Turisme
Portree regnes for å være blant de «20 vakreste landsbyene i Storbritannia og Irland», ifølge Condé Nast Traveler og besøkes av mange turister hvert år.
En rapport publisert i midten av 2020 indikerte at besøkende tilførte 211 millioner pund i løpet av et enkelt år til Skyes økonomi, før reiserestriksjoner ble pålagt på grunn av COVID-19-pandemien.[12] Dette var forventet å avta betydelig på grunn av koronapandemien. «Skye er svært sårbar for nedgangen i internasjonale besøkende som vil fortsette i store deler av 2020 og utover,» uttlte professor John Lennon (sic) ved Glasgow Caledonian University til en reporter i juli 2020.
Theodora Giareni
Theodora Giareni (født 3. mars 1990) er en gresk svømmer som spesialiserer seg i fristil. Hun representerte landet sitt under Sommer-OL 2012 i London, der hun kun deltok i stafettene uten å ta medalje.
Colleen Sostorics
Colleen Sostorics (født 17. desember 1979), canadisk ishockeyspiller som deltok i de olympiske vinterleker 2002 i Salt Lake City, 2006 i Torino og 2010 i Vancouver.
Sostorics ble olympisk mester i ishockey for tredje gang under vinter-OL 2010 i Vancouver. Hun var med på det canadiske laget som vant ishockeyturneringen for damer foran USA og Finland. De vant semifinalen mot Finland med 5-0 og finalen med 2-0 over USA.
USAs marineminister
USAs marineminister (U.S. Secretary of the Navy) er den sivile, politisk utnevnte lederen av det amerikanske Marinedepartementet. Embedet som marineminister var en taburett i presidentens kabinett frem til 1947, da marinen, marinekorpset, hæren og det nyopprettede flyvåpenet ble samlet under Forsvarsdepartementet og forsvarsministeren overtok taburetten i kabinettet. Embedet som marineminister besettes ved at presidenten nominerer en kandidat, som så godkjennes av et flertall i Senatet.
Ansvarsområde
Marineministeren er ansvarlig for, og har autoritet til å ivareta, alle marinedepartementets affærer, herunder rekruttering, organisasjon, forsyning, utstyr, trening, mobilisering og demobilisering. Ministeren fører tilsyn med bygging, utrustning og reparasjon av marinens skip, utstyr og fasiliteter. Ministeren er ansvarlig for utforming og gjennomførelse av initiativer og programmer i samsvar med landets sikkerhetspolitikk og målsetninger fastlagt av presidenten og forsvarsministeren.
Marinedepartementet har to forsvarsgrener: U.S. Navy og U.S. Marine Corps. Når U.S. Coast Guard opererer som en del av marinen har marineministeren de samme beføyelser som sikkerhetsministeren har når den ikke opererer som en del av marinen.
Kristin Voll Tesdal
Kristin Voll Tesdal (født 1955) er en norsk komponist, sangoversetter og musiker. Hun har bidratt på flere musikkutgivelser med artister som Christine Guldbrandsen, Bjørn Eidsvåg og Rune Larsen.
Hun er representert med to salmeoversettelser i Norsk salmebok 2013, «Bryllaupsong» av Paul Stookey og «Ei krubbe var vogga» den siste av dem har hun gjort sammen med ektemannen Ragnar Tesdal.
Panspoeus
Panspoeus er en slekt av biller som hører til familien smellere (Elateridae).
Utseende
Små (ca. 3 millimeter), avlange, brunlige smellere. Oversiden er fint hårete. Antennene er trådformede, tynne og ganske lange. Pronotum er rundet.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.
Utbredelse
Slekten er hjemmehørende på New Zealand, men har også dukket opp innført i Storbritannia.
Penelope Marshall
Penelope Marshall (født 27. juli 1989) er en newzealandsk svømmer som spesialiserer seg i fristil. Hun representerte landet sitt under Sommer-OL 2012 i London, der hun kun deltok i stafettene uten å ta medalje.
Anna Stavdal
Anna Stavdal (født 1959) er en norsk allmennlege, universitetslektor ved Universitetet i Oslo og journalist. Hun er for øyeblikket president-elect i den internasjonale organisasjonen World Organization of Family Doctors (WONCA). Hun er også medlem av Pan-European Commission on Health and Sustainable Development, ledet av tidligere statsminister i Italia Mario Monti.
Stavdal studerte medisin ved Universitetet i Oslo. Siden 1989 har hun praktisert som allmennlege i bydel St. Hanshaugen i Oslo. Fra 1999 til 2003 var hun leder for Norsk selskap for allmennmedisin (NSAM). Hun begynte sitt arbeid i World Organization of Family Doctors (WONCA) i 2010 og ble leder for den europeiske avdelingen i 2016. Hun ble valgt til president i WONCA World i 2018 og tiltrer 2021.
Mellom 2002 og 2010 skrev hun en ukentlig spalte om helserelaterte saker i Verdens Gang. Hun er universitetslektor ved Universitetet i Oslo.
Schwenninger Wild Wings
Schwenninger Wild Wings er et ishockeylag som spiller i Villingen-Schwenningen, Tyskland. De spiller sine kamper i Helios Arena. Laget ble grunnlagt i 1904 og spiller i Deutsche Eishockey Liga.
Lydia T. Black
I 2008 vant hun en American Book Award for sin bok Russians in Tlingit America: The Battles of Sitka, 1802 And 1804.
Allround-NM på skøyter junior 2011
Allround-NM på skøyter junior 2011 ble avholdt 5. og 6. februar 2011 i Fosenhallen i Botngård i Bjugn. Teknisk arrangør var Bjugn-Ørland Skøyteklubb.
Norgesmestere ble Hanne Haugland, Austevoll IK for damene og Håvard Holmefjord Lorentzen, Fana IL for herrene.
Straubing Tigers
Straubing Tigers er et ishockeylag som spiller i Straubing, Tyskland. De spiller sine kamper i Eisstadion am Pulverturm. Laget ble grunnlagt i 1948 og spiller i Deutsche Eishockey Liga.
Bent Rolstad
Bent Rolstad (født 13. mars 1947 i Asker, død i juli 2015) var en norsk professor i immunologi ved Institutt for medisinske basalfag ved Det medisinske fakultet ved Universitetet i Oslo.
Han arbeidet i flere år med komplikasjoner ved benmargstransplantasjon og ledet blant annet en forskergruppe ved Institutt for medisinsk basalfag som forsket på hvordan man kan redusere risikoen ved stamcelletransplantasjon. Rolstad var med på å bygge opp et immunbiologisk miljø ved Anatomisk institutt (UiO) med mange samarbeidspartnere i inn- og utland. Han deltok også i flere EU-støtte forskningsprosjekter.
Rolstad var en erfaren fjellvandrer, brefører og svømmer. Han var også en dyktig pianist.
Kim St-Pierre
Kim St-Pierre (født 14. desember 1978), canadisk ishockeyspiller som deltok i de olympiske vinterleker 2002 i Salt Lake City, 2006 i Torino og 2010 i Vancouver.
Bent Rolstad
Bent Rolstad var medlem av Det Norske Videnskaps-Akademi.
Kim St-Pierre
St-Pierre ble olympisk mester i ishockey for tredje gang under vinter-OL 2010 i Vancouver. Hun var med på det canadiske laget som vant ishockeyturneringen for damer foran USA og Finland. De vant semifinalen mot Finland med 5-0 og finalen med 2-0 over USA.
Hushpuppy
Hushpuppy, også kalt cornbread ball, er en matrett som består av røre som er frityrstekt eller bakt i form av en liten kule. Retten lages som regel av en røre av maismel, men også pannekakerøre har vært benyttet. Andre ingredienser er hvetemel, egg, salt, natron, melk eller kjernemelk og vann. Andre ingredienser kan inkludere løk, vårløk, hvitløk, paprika og hele maiskorn. Røren blandes godt, gradvis tilført ingrediensene til den er tykk, før den slippes én skje av gangen ned i varm frityrolje. De små kulene stekes til de er sprø og gylne, og avkjøles.
Hushpuppies serveres gjerne til sjømat eller grillmat.
Stongfjorden (bygd)
Stongfjorden er et tettsted og tidligere industristed innerst i Stongfjorden i Askvoll kommune i Sogn og Fjordane.
I Stongfjorden ligger Stongfjorden bedehuskapell, Stongfjorden skole og Stongfjorden barnehage.
Den første aluminiumsfrabrikken i Norden, Stangfjorden Elektrokemiske Fabriker ligger i Stongfjorden og var i drift mellom 1908 og 1945.
Savannedue
Savannedue (Streptopelia capicola) er en fugl i duefamilien i slekta Streptopelia.
Elisabeth Sand
Elisabeth Sand (født 13. oktober 1953) er en norsk skuespiller.
Hun debuterte i 1969 som Annika i Pippi Langstrømpe på Det norske teatret. Sand har vært ansatt der siden 1975. Hun er aktiv innenfor et bredt rollefag, har gjort seg bemerket i Shakespeare-roller som Cordelia i Kong Lear og Ofelia i Hamlet, videre Tabitha i Arne Garborgs Læraren, Olaug i Alf Prøysens Trost i taklampa, Magdalena i Federico García Lorcas Bernarda albas hus og tittelrollen i August Strindbergs Frøken Julie. Sand har også medvirket i filmene Blackout (1985), Herman (1990) og Telegrafisten (1993). I Fjernsynsteatrets dramadokumentar De hvite bussene spilte hun Wanda Heger.
Elisabeth Sand er datteren til skuespilleren Rolf Sand.
Will Keane
William David Keane (født 11. januar 1993) er en engelsk fotballspiller som spiller for Wigan Athletic FC.
William er tvillingbror til Michael Keane, som også har en fortid hos Manchester United.
Keane ble i januar 2015 lånt ut fra Manchester United til Sheffield Wednesday ut 2014/2015-sesongen. 8. juli 2015 ble han lånt ut til Preston for sesongen 2015/16, men ble hentet tilbake til Manchester United 31. desember 2015.
Amanda Reason
Amanda Reason (født 22. august 1993 i Scarborough) er en canadisk svømmer som spesialiserer seg i fristil. Hun representerte landet sitt under Sommer-OL 2012 i London, der hun kun deltok i stafettene uten å ta medalje.
Forkbreen
Forkbreen er en isbre i Andrée Land på Spitsbergen, Svalbard. Den er rundt 6 km lang og ligger øverst i Forkdalen, som den også har navnet etter.
Zaragoza (Nueva Ecija)
Barangayer
Zaragoza er inndelt i 19 barangayer per 30. september 2019.
Johanne Fridlund
Hun startet karrieren i Stag før hun som 13-åring gikk til Nanset. I 2012 spilte hun for Eik-Tønsberg i 2. divisjon, før hun gikk tilbake til Nanset på samme nivå.
Fridlund ble tidlig ansett som et stort talent og før 2014-sesongen signerte hun for Toppserie-klubben Vålerenga etter å ha vært ønsket av mange av klubbene i Toppserien. Hun viste umiddelbart hvilket fotballtalent hun var og ble raskt en viktig brikke i Vålerenga. Lagvenninne Tina Wulf uttalte at ¨Hvis Johanne vil, så kan hun bli Norges desidert beste fotballspiller¨. Også juniorlandslagstrener Jarl Torske hadde stor tro på henne og uttalte at ¨Johanne kommer til å bli en kjempespiller. Hun har forutsetningene til det med teknikk og seriøsitet.¨ Etter å ha spilt flere sesonger på øverste nivå med Vålerenga valgte hun overraskende å legge opp i 2017, i en alder av kun 21 år. Hun begrunnet valget med at hun hadde mistet motivasjonen, gleden og lysten med fotball.
Hun spilte noen kamper for Grei i 1. divisjon på høsten 2017, før hun i 2018 ikke spilte fotball. Etter hvert begynte hun å trene med Grei igjen og i 2019 var hun tilbake på banen for klubben i 1. divisjon.
Før 2020-sesongen var hun igjen klar for å spille i Toppserien og signerte for Kolbotn. Etter to sesonger i Kolbotn ble det i desember 2021 kjent at Fridlund hadde signert for den italienske Serie A-klubben Lazio.
I februar 2022 ble hun tatt ut til det norske A-landslaget for første gang i troppen til Algarve Cup 2022.
Ullapool
Ullapool (skotsk gælisk: Ullapul) er en landsby og havn i nordlige Skottland. Den ligger i regionen Highland. Den er lokalisert rundt 70 km nordvest for Inverness i regionen Ross and Cromarty. Til tross for landsbyens beskjedne størrelse, er den den største bosetningene i mange mils omkrets, og en viktig havn og turistmål. Ved folketellingen i 2001 hadde Ullapool 1308 innbyggere, men det har vært en svak økning da befolkningen er beregnet til rundt 1500 innbyggere for 2020.
Den nordatlantiske strømmen passerer Ullapool og modererer temperaturen. Noen få australdrakelilje (Cordyline australis), et tre i aspargesfamilien som kommer fra New Zealand, dyrkes i byen og blir ofte forvekslet med palmetrær. Byen ligger ved viken Loch Broom, på A835-veien fra Inverness. Ullapool-elven renner gjennom landsbyen. Ullapool er relativ en ny etablering og ble anlagt etter tegninger av Thomas Telford som en fiskerihavn i 1788. Havnen er fortsatt sentrum for byen. Det er fergeforbindelse fra Ullapool til Stornoway på Lewis og Harris i Ytre Hebridene.
Historie
Stedsnavnet Ullapool er muligens avledet fra norrønt som «Ullgård» eller «Ullis gård».
Ullapool ble grunnlagt i 1788 på østkysten av Loch Broom som en havn for fiske av sild av British Fisheries Society. Den ble designet av den skotske sivilingeniøren Thomas Telford (1757–1834). Før 1788 var byen bare en ubetydelig landsby med litt over 20 husstander. Havnen brukes som fiskehavn, yachthavn og fergehavn. Ferger seiler til Stornoway i Ytre Hebridene.
Landsbyen var historisk sett i Cromartyshire, et tradisjonelt grevskap som besto av mange adskilte enklaver spredt over det nordlige Ross-shire. Cromartyshire ble avskaffet og kombinert med omkringliggende Ross-shire i 1890.
Mange av de sentrale oppdagelsene i viktoriansk tid som informerte konseptet om platetektonikk ble gjort i dette området. Det holdes fortsatt regelmessige internasjonale geologiske konferanser i Ullapool, som har blitt beskrevet som det beste geologiske berøringspunktet i Skottland.
Det skotske parlamentet ga tillatelse i 1890-årene for en jernbane fra Ullapool med tilknytting til det viktigste jernbanenettet i Høylandet ved Garve, men ordningen ble forlatt på grunn av utilstrekkelige midler.
Fergetjeneste
I 1970 stemte regionsrådet for Ross og Cromarty for å opprette en ny fergeterminal ved Ullapool til kostnad på £460.000 (tilsvarer £7.569.800 i 2021), 69 km fra Stornoway, og erstatte den ved Kyle of Lochalsh som er 114 km fra Stornoway. Fergeterminalen er knyttet til hovedveien A835 med A893. Ved terminalen driver fergeselskapet Caledonian MacBrayne en bilferge av typen roroskip til Stornoway på øya Lewis på Hebridene.
Nürnberg Ice Tigers
Nürnberg Ice Tigers er et ishockeylag som spiller i Nürnberg, Tyskland. De spiller sine kamper i Arena Nürnberger Versicherung. Laget ble grunnlagt i 1980 og spiller i Deutsche Eishockey Liga. Laget het Thomas Sabo Ice Tigers fra 2009 til 2020.
Terje Hartviksen
Terje Hartviksen (født 19. januar 1950 i Nes på Romerike) er en norsk skuespiller, regissør, teatersjef og dramatiker.
Han vokste opp i Nord-Norge, hovedsakelig i Narvik. Hartviksen er utdannet ved Statens Teaterskole i Oslo. Han har spilt nærmere hundre roller ved flere teaterinstitusjoner, i radio, på film og på TV, og har hatt regi på mer enn 50 teaterproduksjoner ved profesjonelle teatre i inn- og utland. Fra 1975 var han skuespiller ved Teatret Vårt i Molde, regionteatret i Møre og Romsdal. Hartviksen medvirket i en lang rekke av teaterets oppsetninger. Han var teatersjef for Teater Ibsen i Skien, regionteatret i Telemark og Vestfold, fra 1989 til 1994 og for Riksteatret fra 1994 til 1996. I 1997 var han sentral i etableringen av Teater Manu, tegnspråkteatret i Norge. Hartviksen var i flere år kunstnerisk rådgiver ved Palestinian National Theatre i Jerusalem.
I 1998 startet og ledet han etableringen av Brageteatret i Drammen, som etter fylkessammenslåingen i 2020 er regionteater for Viken fylke, og var teatrets første teatersjef fram til 2013. I perioden 2009-2013 var Brageteatret med Hartviksen som sjef, "Leading organisation" for "Platform 11+", det største EU-finansierte kulturprosjektet under norsk ledelse.
Hartviksen var leder for Norsk Teaterlederforum fra 1990 til 1997. Parallelt med teaterleder-jobbene har han fortsatt sitt virke som skuespiller. Han har også medvirket i flere filmer.
Harangstunnelen
Harangstunnelen er en 785 meter veitunnel på i Orkdal i Trøndelag. Drivingen av tunnelen begynte 14. desember 2012, og gjennomslaget kom 12. april 2013. Den ble åpnet for trafikk på 6. mars 2014. Når den nye traséen på ble ferdig 2015 ble tunnelen del av denne.
Fort Augustus
Fort Augustus (Skotsk gælisk: Cill Chuimein) er en landsby (village) i Skottland. Den ligger i regionen Highland.
Fort Augustus ligger i den sørvestlige enden av innsjøen Loch Ness. Den kaledonske kanal som går på tvers av Skottland fra Firth of Lorn og Fort William til Moray Firth og Inverness passerer Fort Augustus, og det er bygd store sluseanlegg der.
Landsbyen er oppkalt etter en befestning som ble bygget av general George Wade etter jakobittenes opprør i 1715. Fortet ble påbegynt i 1729 og sto ferdig i 1742, tidsnok til å bli erobret av jakobittene april 1745 før slaget ved Culloden. Fortet var oppkalt etter Prins William Augustus, sønn av kong Georg II.
Vindue
Vindue (Streptopelia vinacea) er en fugl i duefamilien i slekta Streptopelia. Den er utbredt i et belte rett sør for Sahara.
Don Clary
Don Clary (født 29. juli 1957) er en amerikansk tidligere friidrettsutøver som spesialiserte seg i langdistanseløp.
Han representerte landet sitt under Sommer-OL 1984 i Los Angeles, der han ble utslått i semifinalen på 5000 meter.
Sarah Vaillancourt
Sarah Marie Vaillancourt (født 8. mai 1985), canadisk ishockeyspiller som deltok i de olympiske vinterleker 2006 i Torino og 2010 i Vancouver.
Vaillancourt ble olympisk mester i ishockey for andre gang under vinter-OL 2010 i Vancouver. Hun var med på det canadiske laget som vant ishockeyturneringen for damer foran USA og Finland. De vant semifinalen mot Finland med 5-0 og finalen med 2-0 over USA.
Gråhodedue
Gråhodedue (Streptopelia tranquebarica) er en fugl i duefamilien i slekta Streptopelia. Den er utbredt i India.
Strandkjeks
Strandkjeks (Ligusticum scothicum) er en flerårig plante av familien Umbelliferae (Apiaceae) som vokser i kystnære strøk i Nord-Europa og nordøstlige Nord-Amerika. Den kan bli opp til 60 cm høy og er vokser på steinete steder, på gressletter og på klipper. Planten er spiselig, og inneholder sotolon som også finnes i bukkehornkløver. Bladenes smak ligner persille eller selleri, mens frøene smaker som bukkehornkløver eller spisskummen.
Beskrivelse
Strandkjeks er en urteaktig flerårig plante som vanligvis blir mellom 15–60 cm høy. Den har trekantede, dobbelt flikete blader omkring 5–20 cm lange. Sekundærflikene er fra 2–5 cm. Bladenes kanter kan være flikete, taggete, eller sagtakkete og er vanligvis enten en lysere grønt eller rødlige. stengelen grener sjelden, og bærer 2-5 blomsterstander, som hver er en sammensatt skjerm på 4–6 cm i diameter. Både primære og sekundære skjermer kan ha mellom 8 og 10 stilker. Hver enkelt blomst er ca 2 mm i diameter og grønnlig hvit i fargen. Frukten er mellom 4–6 mm lang, med fem fremtredende riller på hvert fruktemne.
Utbredelse
Strandkjeks er i første rekke en Arktisk plante, med en utbredelse som strekker seg fra nord-Norge til mer nordlige kysten av De britiske øyer, og fra vest - Grønland til New England. En underart, ''Ligusticum scothicum subsp. hultenii'', ble beskrevet av Merritt Lyndon Fernald i 1930. Den vokser rundt det nordlige Stillehavet fra Japan til Alaska. Den sørligste forekomst av strandkjeks er på Ballyhalbert i Nord-Irland.
På De britiske øyer, finnes strandkjeks på kysten der den gjennomsnittlige årlige temperaturen er under 15 °C, og det er sannsynlig at denne grensen  gjelder i andre deler av artens utbredelse også. Mot den sørlige enden av området, trives planten dårlig i sørvendte områder. Den vokser i bergsprekker, der det kan være den eneste karplanten, og i samfunn på gressletter i klippelandskap dominert av rødsvingel og strandkjempe.
Strandkjeks, tåler ikke beiting, og skades av hekkende sjøfugl og andre beitende dyr. Derfor er den sjelden på fuglefjell. Det er, imidlertid, tåler sjøsprøyt, og veksten har vist seg å fremmes av fortynnet sjøvann. Bladene er tolerante mot frost, og vokser svært raskt om våren, selv om de visner vinterstid. På De britiske øyer, skjer blomstringen fra juni til August, og frøene modnes i oktober eller november, men senere på høyere breddegrader. Blomster pollineres, for det meste av tovinger.
Taksonomi
Strandkjeks ble først beskrevet av Carl Linné i hans verk , utgitt i 1753. Linné brukte opprinnelig det vitenskapelige navnet . Synonymet  er også brukt.
Hubert van Eyck
Hubert (Huybrecht) van Eyck (født ca 1370, død 18. september 1426) var en flamsk maler.
Hypoteser om Hubert og hans verk
Antakelsen at Hubert van Eyck skulle være bror av Jan van Eyck, lar seg etter den nyeste forskningsresultater ikke lenger opprettholde. Om Huberts liv er det svært lite son er kjent. Sikkert vet man bare at han i 1421–1422 i Gent lot seg innskrive det religiøse «Maria med strålene-fellesskapet».
Hubert van Eycks store berømmelse har meget å gjøre med Gentalteret, der det er en innskrift på rammen. Denne innskriften er imidlertid, etter det en røntgenundersøkelse i 1950 har vist, blitt påført en tid i etterkant. Den lyder:
Kunsthistorikere har på grunn av denne innskriften lenge forsøkt å klare å skjelne mellom hva Hubert og Jan har gjort av Gentalteret. Forskeren Van Asperen de Boer utførte i 1979 en infrarødreflektografi som klart viser at alteret er undertegnet med bare én signatur - nemlig Jan van Eycks. Volker Herzner kunnr 1995 i sin studie om Gentalteret påvise at Hubert døde helt utarmet, og at ingen av hans verker er blitt bevart for ettertiden, og at hans slektskap med Jan er mer enn tvilsomt.
Lite eller intet?...
Nils Büttner har tolket tilføyelsen av innskriften på Gentalterets ramme som utslag av lokalpatriotisme i Gent på 1500-tallet. For Jan van Eyck kom fra Brugge, og var altså ikke fra Gent, mens en maler med samme etternavn - Hubert - derimot var fra byen. Gent og Brugge stod siden uminneliige tider i konkurranse med hverandre.
Blant de humanistiske lærde var det en yndet beskjeftigelse å feire sin egen hjemby med byhyldester. Dermet var det nærmest utålelig at byens fremste kunstverk skulle være skapt av en utenbys kunstner, og slett ikke en fra en rivaliserende by. Ettersom Hubert van Eycks Name var blitt overlevert Gent, ble han i den gode saks tjeneste gjort til bror av Jan van Eyck, og til foranstilt den utenbys Jan. Den konkrete foranledning var – alt dette ifølge Büttners hypothese – en høytidelig begivenhet i 1559. Da hadde Ordenen av den gyldne Vlies en stor sammenkomst i St.-Bavo-kirken i Gent, og kirken ble til denne høydidelighet ekstra fint utsmykket. I den anledning ble kapellet der Gentalteret stod også pyntet - og det latinske dikt anbragt, det som har knyttet Hubert van Eyck til alteret.
... eller likevel noe?
Etter en periode på midsten av 1900-talletda det var sen sterk tendens til å attribuere verker bort fra Hubert, har han fått en viss comeback senere. Men stesialistene er fremdeles av svært sprikende oppfatninger.
Han kan meget vel (sannsynligvis?) være den som påbegynte maleriet De tre Mariaer ved graven som nå er i Museum Boijmans Van Beuningen i Rotterdam, men dette verket synes å ha blitt fullført av en annen kunstner noen tiår etter, og det er blitt skadet under restaurering. Tegninger i Albertina i Wien av apostlene er blitt attribuert til ham. British Museum har en tegning som kopierer en tapt Kristus gripes som relaterer til deler av Gentalteret.
Anna Sethnes hus
Anna Sethnes hus er en bygning ved Oslomet – storbyuniversitetet og ligger i Pilestredet 42. Bygningen er oppkalt etter pedagogen Anna Sethne, som anses for å ha bragt reformpedagogikken til Norge. Sethne ble i 1932 utnevnt til ridder av 1. klasse av St. Olavs Orden «for fremragende innsats for den norske folkeskoles utvikling». I 1956 mottok hun St. Hallvard-medaljen.
Prestegata 7 (Risør)
Prestegata 7, eller «Gamlehjemmet», er et trehus i Risør som ble oppført i 1805 og er ombygget flere ganger.